شەفەق
نیوز/ شەوەکی ئمڕوو پەنجشەممە، دەسکریا چالاکیەیل پێشانگای کتاو ناودەوڵەتی سلێمانی
لە چوارەم چاپی، وە بەشداریکردن نزیکەی ٢٠ دەوڵەت.
پەیامنێر
ئاژانس شەفەق نيوز لە سلێمانی وت: پێشانگاگە وە ئامادەبوین فەرمی و جەماوەری گەورەیگ
واز کریا، و تا ماوەی ١٠ رووژ وەردەوامە،  وتیش:
ئاهەنگ وازکردنی وە ئامادوبوین وەزیر روشنهویری و گەنجەیل لە حکومەت هەرێم
کوردستان و پارێزگار سلێمانی، و وەڕیەوبەرەیل گشتی و سەرۆک ژوورەیل بازرگانی و بڕیگ
لە روشنهویر و خوەنەوارەیل وەڕیەو چگ.
پەیامنێر
ئاژانسمان وتیش: رووبەر پێشانگاگە رەسێد ١٠ هەزار مەتر چوارسویکە، و ٢٠٠ ماڵ بڵاوکردن
ناوخوەیی و هەرێمی و عەرەبی بەشداری کردن، لە ٢٠ دەوڵەت جویر ئیران و تورکیا و دەوڵەتەیلیگ
عەرەبی و ئەوروپی، وەگەرد ماڵەیل بڵاوکردن کوردی و عراقی.
وتیش"
ئەوەسا پێشانگاگە لە ١٧ی تەشرین دویەم تا ٢٧ تەشرین دویەم وەردەوام بوود، و لەبان زەوی
پێشانگایل ناودەوڵەتی لە تاسلوجە پیشوازی لە جەماوەری کەێد، هەرلە ساعەت دەی شەوەکی
تا ساعەت هەفت ئیوارە.
ناونشان
کتاوخانە و دامەزراوەیل بڵاوکردن کوردی لەناو پێشانگاگە باو بوین، ک ئی پێشانگا وە
ئاهەنیگ روشنهویری و نەتەوەیی ئەرا مەرەقەزکردن داهێنان کەلتوری کوردی زانن، نەگ تەنیا
لە عراق باوجی لە تورکیا و ئیران و سوریایش.
رێکخەرەیل
نووڕن ک پێشانگاگە رۆلیگ ئەرا ناسانن خوەنەوارەیل وە باوەت کورد رانێد، ک کتاوەیل ئی
باوەتە شوین گەورەیگ لە کتاوەیل نمایشکریاگ داگیر کردن، وەگەرد فراوانبوین بازنەی گرنگیداین
وەپی لە سیاسەتی و کۆمەڵایەتی تا رومانەیل دڵداری و چەنگ.
سلێمانی
وە پایتەخت روشنهویری هەرێم کوردستان ناسریاگە، ئەرا گورجی فیکری وئەدەبیی و وازبوین
کۆمەڵایەتی و کەلتوریی، و چوینکە بڕیگ لە گەورەی شاعر و نویسەر و هونەرمەندەیل کوردستان لەلی هاتنە.
